
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 1069 

30 Σεπτεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ορίων αιγιαλού, παραλίας και παλαιού αι- 
γιαλού στη θέση «από Αντλιοστάσιο μέχρι ρέμα 
Μαλκά» στην παραλιακή περιοχή Αγ. Παντελεήμο- 

νατου Δήμου Λεχαινών, Ν. Ηλείας. 1 

Παραχώρηση λωρίδας σε κοινή χρήση από το οικόπεδο 
ιδιοκτησίας των Δημητρίου και Νικολάου Χατζησα- 
κούλα, που βρίσκεται εντός ορίων οικισμού Μελισ- 
σοχωρίου του Δήμου Μυγδονίας Ν. Θεσσαλονίκης. 2 


ΑΠΟΦΑΣΕΙ Σ 

Αριθ. 7634 ^ 

Καθορισμός ορίων αιγιαλού, παραλίας και παλαιού αιγια- 
λού στη θέση «από Αντλιοστάσιο μέχρι ρέμα Μαλκά» 
στην παραλιακή περιοχή Αγ. Παντελεήμονα του 
Δήμου Λεχαινών, Ν. Ηλείας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των αρ. 3, 4, 5, 7, 9 του ν. 2971/2001 
(ΦΕΚ285/τ.Α'/19.12.2001) «Περί αιγιαλού και παραλίας». 

2. Τις διατάξεις του ν. 3200/1955 «Περί διοικητικής αποκέ¬ 
ντρωσης» όπως αυτές τροποποιήθηκαν και ισχύουν σήμε¬ 
ρα με τα ν.δ. 532/1970, β.δ. 704/1970, β.δ. 705/1970, 
β.δ. 192/1972, π.δ. 347/1986, ν. 2026/1992 καιπ.δ. 97/1993. 

3. Τις διατάξεις του άρθρου 20 του ν. 719/1977 «Περί 
του τρόπου σύνταξης τοπογραφικών και υψομετρικών 
διαγραμμάτων από ιδιώτες μηχανικούς κ.λ.π.». 

4. Την παρ. 21 του άρθρου 46 του ν. 3220/2004 «Μέτρα 
αναπτυξιακής και κοινωνικής πολιτικής - αντικειμενοποίηση 
του φορολογικού ελέγχου και άλλες διατάξεις» (ΦΕΚ 
15/τ.Α'/28.1.2004), με την οποία ορίζεται ότι από 10.4.2004 
αρμοδιότητες του Υπουργού Οικονομίας και Οικονομικών 
οι οποίες ανήκαν ή είχαν μεταβιβαστεί στους Νομάρχες μέ¬ 
χρι την έναρξη λειτουργίας των Νομαρχιακών Αυτοδιοική¬ 
σεων και αφορούν θέματα του Υπουργείου Οικονομίας και 
Οικονομικών, που εξαιρέθηκαν από την κατάργηση με τις 
διατάξεις της παρ.2 του άρθρου 39 του ν. 2218/1994, πε¬ 
ριέρχονται στο Γενικό Γραμματέα της Περιφέρειας. 


5. Την υπ’ αριθμ. 11405/6.9.2004 απόφαση του Γ ενικού 
Γ ραμματέα που ορίζει την Δ.Δ.Ε. ως αρμόδια Διεύθυνση 
για την μελέτη και εισήγηση θεμάτων αιγιαλού και παρα¬ 
λίας. 

6. Το υπ’ αριθμ. 36/27.7.2004 έγγραφο της Γενικής 
Γραμματείας της Κυβέρνησης. 

7. Την από 21.4.2005 έκθεση της κατά το άρθρο 3 του 
ν. 2971/2001 αρμόδιας Επιτροπής καθορισμού ορίων αι- 
γιαλού και παραλίας, για τον καθορισμό των οριογραμ- 
μών αιγιαλού - παραλίας στη θέση «από Αντλιοστάσιο μέ¬ 
χρι ρέμα Μαλκά» στην παραλιακή περιοχή Αγ. Παντελεή¬ 
μονα του Δήμου Λεχαινών, Ν. Ηλείας. 

8. Το από Φεβρουάριο 1997τοπογραφικό και υψομετρικό 
διάγραμμα κλίμακας 1: 500 σε δύο πινακίδες, που συντά¬ 
χθηκε από το Τμήμα τοπογραφήσεων και απαλλοτριώσεων 
της Νομαρχιακής Αυτοδιοίκησης Ηλείας και ελέγχθηκε ως 
προς την ακρίβεια της αποτύπωσης και θεωρήθηκε από το 
Δημήτρη Μενύχτα Τ.Ε. Μηχανικών - Τοπογραφίας, της Κτη¬ 
ματικής Υπηρεσίας Ηλείας τον Απρίλιο του 2005, σύμφωνα 
με το άρθρο 4 του ν. 2971/2001. 

9. Τη σύμφωνη γνώμη του Γ ενικού Επιτελείου Ναυτικού 
που διατυπώθηκε στο υπ’ αριθμ. Φ.544.5/742/05/αριθ. 
Σχεδ. 15865/27.6.2005 έγγραφό του. 

10. Το υπ’ αριθμ. 1877/2.8.2005 (αρ. πρωτ. ΔΔΕ/ΠΔΕ 
6693/3.8.2005) έγγραφο της Κτηματικής Υπηρεσίας 
Ηλείας με το οποίο μας διαβιβάστηκαν τα σχετικά στοι¬ 
χεία, αποφασίζουμε: 

Επικυρώνουμε την από 21.4.2005 έκθεση της κατά το άρ¬ 
θρο 3 του ν. 2971/2001 αρμόδιας Επιτροπής καθορισμού 
ορίων αιγιαλού, παραλίας και παλαιού αιγιαλού στη θέση 
«από Αντλιοστάσιο μέχρι ρέμα Μαλκά» στην παραλιακή πε¬ 
ριοχή Αγ. Παντελεήμονα του Δήμου Λεχαινών, Ν. Ηλείας, 
καθώς επίσης και το από Φεβρουάριο 1997 τοπογραφικό 
και υψομετρικό διάγραμμα κλίμακας 1:500 σε δύο πινακί¬ 
δες, που συντάχθηκε από το Τμήμα τοπογραφήσεων και 
απαλλοτριώσεων της Νομαρχιακής Αυτοδιοίκησης Ηλείας 
και ελέγχθηκε ως προς την ακρίβεια της αποτύπωσης και 
θεωρήθηκε από το Δημήτρη Μενύχτα Τ.Ε. Μηχανικών - Το¬ 
πογραφίας, της Κτηματικής Υπηρεσίας Ηλείας τον Απρίλιο 
του 2005, σύμφωνα με το άρθρο 4 του ν. 2971/2001. 

Στο τοπογραφικό αυτό διάγραμμα καθορίστηκε από 
την αρμόδια Επιτροπή όπως πιο πάνω αναφέρεται: 

α) Η οριογραμμή του αιγιαλού με συνεχή κόκκινη πολυ¬ 
γωνική γραμμή, με στοιχεία ΚΙ, Κ2, Κ3, Κ4, Κ5, Κ6, Κ7, Κ8, 
Κ9, Κ10, Κ11, Κ12, Κ13, Κ14, Κ15, Κ16. 

β) Η οριογραμμή της παραλίας με συνεχή κίτρινη πολυ¬ 
γωνική γραμμή, με στοιχεία ΚΊ, Κ'2, Κ'3, Κ'4, Κ'5, Κ'6, Κ'7, 
Κ'8, Κ'9, ΚΌ, ΚΊ 1, ΚΊ2, ΚΊ3, ΚΊ4, ΚΊ5, ΚΊ6. 

γ) Η οριογραμμή του παλαιού αιγιαλού με συνεχή μπλε 
πολυγωνική γραμμή, με στοιχεία ΚΊ, Κ"2, Κ"3, Κ"4, Κ"5, 
Κ"6, Κ"7, Κ "8, Κ"9, Κ'ΊΟ, Κ"21, Κ"22, Κ"13, η οποία ταυτί¬ 
ζεται με το προς τη θάλασσα όριο του αναδασμού που 
υπάρχει στην περιοχή. 

Καθορίζεται ζώνη παραλίας πλάτους 10,00 μέτρων σε 
όλο το μήκος της ακτής, για την εξυπηρέτηση των σκοπών 
της παραγράφου 3 του άρθρου 2 του ν. 2971/2001. 

Από την ζώνη της παραλίας δεν εξαιρούνται κτίσματα 
και περιφράξεις. 

Ο καθορισμός των πιο πάνω οριογραμμών γίνεται για 
πρώτη φορά. 

Η απόφαση αυτή με την έκθεση της επιτροπής και το το- 
πογραφικό διάγραμμα, να δημοσιευθούν στην Εφημερί¬ 
δα της Κυβερνήσεως. 

Πάτρα, 12 Σεπτεμβρίου 2005 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 


ΕΚΘΕΣΗ ΕΠΙΤΡΟΠΗΣ 

Για τον καθορισμό των ορίων αιγιαλού - παραλίας και πα¬ 
λαιού αιγιαλού στη θέση «από Αντλιοστάσιο μέχρι ρέ¬ 
μα Μάλκα» στην παραλιακή περιοχή Αγ. Παντελεήμω- 
να του Δήμου Λεχαινών. 

Στον Πύργο σήμερα στις 21.4.2005, ημέρα Τετάρτη, οι 
παρακάτω υπογράφοντες: 

1. Νικόλαος Σιάννης, Προϊστάμενος της Κτηματικής Υ¬ 
πηρεσίας, ως Πρόεδρος, 

2. Δημήτρης Μενύχτας, Τ.Ε. Μηχανικών - Τοπογραφίας 
της Κτηματικής Υπηρεσίας Ηλείας, αναπληρωτής της κω¬ 
λυόμενης Π.Ε. Μηχανικών-Αγρονόμου Τοπογράφου της 
Κτηματικής Υπηρεσίας Ηλείας ως μέλος, 

3. Δημήτρης Σούλος, ΠλωτάρχηςΛ.Σ., Λιμενάρχης Κυλ¬ 
λήνης, ως μέλος, 

4. Δημήτρης Σπυρούλιας, Αρχιτέκτονας Μηχανικός, 
Δ/ντής της Πολεοδομίας - Χωροταξίας και Περιβάλλο¬ 
ντος της Ν.Α. Ηλείας, ως μέλος. 

5. Κλημεντία Καραγιάννη, Αρχιτέκτονας Μηχανικός, 
Δ/ντρια Χωροταξίας και Περιβάλλοντος της Γ.Γ. Περ. Δυ¬ 
τικής Ελλάδας, ως μέλος, που αποτελούν την επιτροπή 
που προβλέπεται από τις διατάξεις των άρθρων 3 του ν. 
2971/2001 «Περί αιγιαλού και παραλίας, όπως καθορί¬ 
σθηκες σύνθεση της με την υπ’ αριθ. 9611/12.10.2004 α¬ 
πόφαση του Γενικού Γραμματέα της Περιφέρειας Δυτι¬ 
κής Ελλάδας, συνεδριάσαμε στο κατάστημα της Κτηματι¬ 
κής Υπηρεσίας Ηλείας, ύστερα από την υπ’ αριθ. 
684/4.4.2005 έγγραφη πρόσκληση του προέδρου, αφού 
λάβαμε υπόψη: 

1. Τις διατάξεις του ν. 2971/2001 «Περί αιγιαλού και πα¬ 
ραλίας». 

2. Τα τοπογραφικά και υψομετρικά διαγράμματα που 
συνέταξε το τμήμα τοπ/σεων της Ν.Α. Ηλείας, το Φε¬ 
βρουάριο του 1997, σε κλίμακα 1:500, τα οποία ελέγχθη¬ 
καν και θεωρήθηκαν για την ακρίβεια της αποτύπωσης 


απότοΔημήτρη ΜενύχταΤ.Ε. Μηχανικών-Τοπογραφίας, 
της Κτηματικής Υπηρεσίας Ηλείας τον Απρίλιο του 2005, 
σύμφωνα με το άρθρο 4 του ν. 2971/2001. 

3. Την ύπαρξη δύο παραχωρητηρίων υπ’ αριθμ. 160662/ 
1886 και 160677/1886 που είχαν εκδοθεί στο όνομα του 
Μητσόπουλου Μιχαήλ από το Υπουργείο Οικονομικών. 

4. Την από 10.4.2003 τεχνική έκθεση της Αγρονόμου Το¬ 
πογράφου Μηχανικού Κωνσταντίνας Σακελλαρίου υπαλλή¬ 
λου της Κτηματικής Υπηρεσίας Ηλείας, που αφορά την 
έρευνα για την εφαρμογή των υπ’ αριθμ. 160662/1886 και 
160677/1886 παραχωρητηρίων που είχαν εκδοθεί στο όνο¬ 
μα του Μητσόπουλου Μιχαήλ από το Υπουργείο Οικονομι¬ 
κών. 

5. Το υπ’ αριθμ. 1016129/1302/Β0010/11.3.2003 έγγρα¬ 
φο του Υπουργείου Οικονομίας και Οικονομικών. 

6. Την από 14.12.2000 και την από 7.5.2003 έκθεση της 
Επιτροπής καθορισμού των ορίων αιγιαλού - παραλίας 
και παλαιού αιγιαλού. 

7. Το υπ’ αριθμ. Φ.544.5401/01/22.5.2001 έγγραφο του 
Γ.Ε.Ν. (γνωμοδότηση στην από 14.12.2000 έκθεση της 
Επιτροπής) και το υπ’ αριθμ. Φ544.5/1161/03/29.12.2003 
έγγραφο του Γ.Ε.Ν. (γνωμοδότηση στην από 7.5.2003 
έκθεση της Επιτροπής). 

8. Την υπ’ αριθμ. 6090/10.11.1980 έκθεση του άρθρου 9 
του α.ν. 1539/38, που συνέταξε ο Γεώργιος Ροδόπουλος, 
Οικονομικός Έφορος Λεχαινών. 

9. Την από 1.11.1983 έκθεση που συνέταξε ο Πανταζής 
Γαϊτανάρος, Οικονομικός Επιθεωρητής Δημοσίων Κτη¬ 
μάτων. 

10. Τα στοιχεία του αναδασμού (τοπογραφικά διαγράμ¬ 
ματα) των ετών 1977-1979 και 1981-1983, που υπάρχει 
στην περιοχή Λεχαινών. 

11. Την ύπαρξη του αυθαίρετου οικισμού που υπάρχει 
στην αμμώδη παραλιακή έκταση στην περιοχή του Αγ. 
Παντελεήμωνα, όπου έχουν κατασκευαστεί 372 αυθαίρε¬ 
τες οικίες. 

12. Τα παλαιότερα Πρωτόκολλα Καθορισμού Αποζη¬ 
μίωσης Αυθαίρετης Χρήσης που έχουν εκδοθεί από την 
Δ.Ο.Υ. Λεχαινών κατά των αυθαιρέτων κατόχων. 

13. Ότι στην περιοχή δεν έχουν γίνει αιτήσεις για εξαγορά 
των δημοσίων εκτάσεων σύμφωνα με το ν. 719/1977. 

14. Τα στοιχεία από το βιβλίο καταγραφής δημοσίων 
κτημάτων της Δ.Ο.Υ. Λεχαινών, από το οποίο φαίνεται ότι 
στην περιοχή έχουν καταγραφεί τα δημόσια κτήματα με 
Α.Β.Κ. 205, 206 και 207 (παλαιές ελώδεις εκτάσεις). 

15. Τα στοιχεία για τον καθορισμό του αιγιαλού - παρα¬ 
λίας που προβλέπονται από την παρ. 1 του άρθρου 9 του 
ν. 2971/2001 και ειδικότερα: 

α) Τη γεωμορφολογία του εδάφους για την οποία ανα¬ 
λυτικά αναφέρεται ότι: 

αΐ) Η μορφολογία της ακτής συνίσταται από: 

ί) Χαλαρά ιζήματα (άμμος, αμμοϊλύς κ.λ.π.) που έχουν 
προκύψει από την αποσάθρωση και διάβρωση των μητρι¬ 
κών πετρωμάτωντης ακτής από την θάλασσα καιτα οποία 
έχουν εύρος που κυμαίνεται από 3.00 μέτρα έως 31.00 μέ¬ 
τρα και έχουν ελαφριά κλίση προς την ακτή και υψόμετρα 
που κυμαίνονται από 0.80 μέτρα έως 1.10 μέτρα όπως 
προκύπτει από το τοπογραφικά διάγραμμα. 

ϋ) Εκβολές διαύλων των αποστραγγιστικών έργων του 
αναδασμού που υπάρχει στην περιοχή ο οποίος εκτίνεται 
μετά το όριο του παλαιού αιγιαλού καθώς και η εκβολή 
του ρέματος Μαλκά. 

α2) Οι συνεχόμενες της ακτής εκτάσεις είναι: 
ί) Πεδινές με έδαφος αμμώδες - ημιγεώδες. 
ϋ) Εκτός σχεδίου πόλεως και εκτός οικισμού και είναι 
αδόμητες. 

ίϋ) Με χρήση γεωργική και τουριστική. 
Μετάτηνπαραπάνω αμμώδη έκταση, υπήρχαν υφάλμυρες 
και ελώδεις εκτάσεις (σάλτσενες), οι οποίες κατά τη θερινή 
περίοδο αποξηραίνονταν και έφταναν μέχριτην αποστραγγι¬ 
στική τάφρο που βρίσκεται στο όριο του αναδασμού. 
α3) Το φυσικό όριο βλάστησης συνίσταται από: 
ί) Χαμηλή ποώδης βλάστηση (λειχήνες, βρύα, αγριό¬ 
χορτα). 

ϋ) Δενδρώδη φυσική βλάστηση που αποτελείται κυρίως 
από ευκαλύπτους. 

ίϋ) Θαμνώδη φυσική βλάστηση που αποτελείται κυρίως 
από βούρλα, αλμυρίκια και ψαθί. 

β) Το γεγονός ότι στην περιοχή δεν εντοπίστηκαν πα¬ 
ράκτιοι φυσικοί πόροι (με την έννοια φυσικοί πόροι νοεί¬ 
ται το σύνολο των πρώτων υλών που προέρχονται από τη 
φύση, δηλαδή από το έδαφος, τα δάση, τα ύδατα και 
αξιοποιούνται βιομηχανικώς). Σημειώνεται ότι μετά το βό¬ 
ρειο όριο της περιοχής στην οποία καθορίζεται ο αιγια- 
λός-παραλία και παλαιός αιγιαλός και σε απόσταση περί¬ 
που 600 μέτρων, αρχίζει η έκταση όπου λειτουργούσαν 
παλαιότερα αλυκές. 

γ) Τα πορίσματα από την εκτίμηση των μετεωρολογικών 
στοιχείων της περιοχής, ήτοι το γεγονός ότι η περιοχή 
προσβάλλεται από ανέμους έντασης 6 - 8 Β κυρίως από 
Βόρεια και Βορειοδυτικά. 

δ) Τη μορφολογία του πυθμένα ο οποίος συνίσταται 
από αμμώδη σύσταση και ήπιες κλίσεις με μικρά βάθη κο¬ 
ντά στην ακτή, τα οποία κυμαίνονται από 5,00 μέτρα σε 
απόσταση 300,00 μέτρων από την ακτή έως 10,00 μέτρα 
σε απόσταση 1350,00 μέτρων από την ακτή, όπως προκύ¬ 
πτει από τον χάρτη της Γ.Υ.Σ. σε κλίμακα 1:50000. Αποτέ¬ 
λεσμα των κλίσεων αυτών είναι η επίδραση του κύματος 
στην ακτή να είναι μικρή, αφού σε περιοχές με μικρά βά¬ 
θη και μικρές κλίσεις του βυθού, η θραύση του κύματος 
και η εκτόνωση της ενέργειας του γίνεται σε μεγάλη από¬ 
σταση από την ακτογραμμή. 

ε) Τον τομέα ανάπτυξης κυματισμού σε σχέση με το μέ¬ 
τωπο της ακτής, δηλαδή πρόκειται για ακτή με μεγάλο 
ανάπτυγμα πελάγους, με αποτέλεσμα να συμβάλει στη 
δημιουργία μεγάλης έντασης κυματικού πεδίου για τη συ¬ 
νηθισμένη ένταση ανέμου που πνέει στην περιοχή. 

στ) Την ύπαρξη του μόνου τεχνικού έργου που υπάρχει 
στην περιοχή που είναι οι εγκαταστάσεις του Αντλιοστα¬ 
σίου με το κανάλι διάθεσης των αντλούμενων υδάτων στη 
θάλασσα. 

ζ) Το από 3.9.1993 π.δ. (ΦΕΚ 1161/20.9.1993) «Καθορι¬ 
σμός Ζώνης Οικιστικού Ελέγχου, κατωτάτου ορίου κατά¬ 
τμησης και λοιπών όρων και περιορισμών δόμησης στην 
εκτός εγκεγκριμένου ρυμοτομικού σχεδίου και εκτός 
ορίων οικισμών προϋφισταμένων του έτους 1923 παρα¬ 
λιακή περιοχή Δήμων και Κοινοτήτων Νομού Ηλείας», 
σύμφωνα με το οποίο η παραλιακή περιοχή του δ.δ. Λε- 
χαινών, βρίσκεται στην περιοχή Α1 (περιοχή Ράχες - Γλυ- 
κόριζας) των Ζ.Ο.Ε. με επιτρεπόμενες χρήσεις γης όπως 
προβλέπονται στην παρ. Α του άρθρου 3 του παραπάνω 
Διατάγματος και με κατώτατο όριο κατάτμησης και αρ¬ 
τιότητας καθώς και οι όροι και περιορισμοί δόμησης της 
παραπάνω περιοχής όπως προβλέπεται από την παρ. Γ 
του άρθρου 3 του παραπάνω Διατάγματος. 


η) Την ύπαρξη καταγεγραμμένων δημοσίων κτημάτων 
που βρίσκονται στην διάθεση και διαχείριση του Υπουρ¬ 
γείου Οικονομίας και Οικονομικών και είναι τα Α.Β.Κ. 205, 
Α.Β.Κ. 206 και Α.Β.Κ. 207 (παλαιές ελώδεις εκτάσεις). 

θ) Το γεγονός ότι η περιοχή του Δήμου Λεχαινών έχει 
ενταχθεί στις διαδικασίες κατάρτισης του εθνικού κτημα¬ 
τολογίου καθώς και το ότι μετά την οριογραμμή του πα¬ 
λαιού αιγιαλού υφίσταται αναδασμός. 

ι) Την μη ύπαρξη ευπαθών οικοσυστημάτων και προ- 
στατευόμενων περιοχών στη θέση όπου χαράσσεται ο 
αιγιαλός - παραλία και ο παλαιός αιγιαλός. 

16. Τα εμφανή ίχνη των αποτυπωμάτων του κύματος 
που εντοπίστηκαν μετά από αυτοψία που έγινε στην πε¬ 
ριοχή, αποφασίζουμε: 

Καθορίζουμε, πάνω στα τοπογραφικά και υψομετρικά 
διαγράμματα που συνέταξε το τμήμα τοπογραφήσεων 
και απαλλοτριώσεων της Ν.Α. Ηλείας τον Φεβρουάριο 
του 1997 σε δύο πινακίδες και σε κλίμακα 1:500, τα οποία 
ελέγχθηκαν και θεωρήθηκαν για την ακρίβεια της αποτύ¬ 
πωσης από το Δημήτρη Μενύχτα Τ.Ε. Μηχανικών - Τοπο¬ 
γραφίας της Κτηματικής Υπηρεσίας Ηλείας τον Απρίλιο 
του 2005 σύμφωνα με το άρθρο 4 του ν. 2971/2001, τις πιο 
κάτω οριογραμμές. 

1. Με κόκκινη γραμμή την οριογραμμή του αιγιαλού, 
σημειούμενη με τα στοιχεία ΚΙ, Κ2, Κ3, Κ4, Κ5, Κ6, Κ7, Κ8, 
Κ9, Κ10, Κ11, Κ12, Κ13, Κ14, Κ15, Κ16. 

2. Με κίτρινη γραμμή την οριογραμμή της παραλίας, ση¬ 
μειούμενη μετά στοιχεία ΚΊ, Κ'2, Κ'3, Κ'4, Κ'5, Κ'6, Κ'7, Κ'8, 
Κ'9, ΚΌ, ΚΊ1, ΚΊ2, ΚΊ3, ΚΊ4, ΚΊ5, ΚΊ6. 

3. Με μπλε γραμμή την οριογραμμή του παλαιού αιγια- 
λού, σημειούμενη μετά στοιχεία Κ"1, Κ"2, Κ"3, Κ"4, Κ"5, 
Κ"6, Κ"7, Κ "8, Κ "9, Κ"10, Κ"21, Κ"22, Κ"13, η οποία ταυτί¬ 
ζεται με το προς τη θάλασσα όριο του αναδασμού που 
υπάρχει στην περιοχή. 

4. Η ζώνη της παραλίας σε όλο το μήκος του καθορι¬ 
σμού, καθορίζεται σε πλάτος 10.00 μέτρων, διότι διαφο¬ 
ρετικά δεν εξυπηρετούνται οι σκοποί της παρ. 2 του 
άρθρου 1 του ν. 2971/2001. 

5. Από τη ζώνη του αιγιαλού και της παραλίας δεν εξαι¬ 
ρούνται κτίρια, μάντρες και περιφράξεις. 

6. Εντός του παλαιού αιγιαλού ενδεχομένως να υπάρχει 
και η έκταση των παραχωρητηρίων 160662/1886 και 
160677/1886του Υπουργείου Οικονομικώνήτμήματης (συ¬ 
νολικού εμβαδού 57,00 στρεμμάτων ή λιγότερη αν πρόκει¬ 
ται για τμήμα τους) που μετά δεδομένα που υπάρχουν σή¬ 
μερα δεν μπορούν να εφαρμοστούν στην περιοχή. 

7. Σημειώνεται ότι δίδεται η δυνατότητα σε όσους διεκ- 
δικούν ιδιοκτησία εντός του καθοριζόμενου παλαιού αι- 
γιαλού να υποβάλλουν αίτηση θεραπείας σύμφωνα με τις 
διατάξεις του άρθρου 8 του α.ν. 1539/38 όπως προβλέπε- 
ται και από τη σχετική γνωμοδότηση υπ’ αριθμ. 207/1994 
του Υπουργείου Οικονομικών. 

8. Ο καθορισμός των πιο πάνω οριογραμμών γίνεται για 
πρώτη φορά. 

Η Επιτροπή 

Ο Πρόεδρος 
ΝΙΚΟΛΑΟΣ ΣΙΑΝΝΗΣ 

Τα Μέλη 

ΔΗΜΗΤΡΗΣ ΜΕΝΥΧΤΑΣ - ΔΗΜΗΤΡΗΣ ΣΟΥΛΟΣ - 
ΔΗΜΗΤΡΗΣ ΣΠΥΡΟΥΛΙΑΣ - ΚΛΗΜΕΝΤΙΑ ΚΑΡΑΓΙΑΝΝΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ) 


Αριθ. 5540 (2) 

Παραχώρηση λωρίδας σε κοινή χρήση από το οικόπεδο 
ιδιοκτησίας των Δημητρίου και Νικολάου Χατζησα- 
κούλα, που βρίσκεται εντός ορίων οικισμού Μελισσο- 
χωρίου του Δήμου Μυγδονίας Ν. Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του άρθρου 86 του από 14.7.1999 
π.δ/τος «Κώδικας βασικής πολεοδομικής νομοθεσίας» 
(ΦΕΚ580Δ/1999). 

2) Τις διατάξεις του ν. 2503/1997 «Διοίκηση, Οργάνωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις» (ΦΕΚ 107Α/1997). 

3) Τις διατάξεις του ν. 2831/2000 «Τροποποίηση των 
διατάξεων του ν. 1577/1985 (Γενικός Οικοδομικός Κανο¬ 
νισμός) και άλλες πολεοδομικές διατάξεις» (ΦΕΚ 140Α/ 
2000 )και ειδικότερα του άρθρου 29. 

4) Τ ις διατάξεις της υπ’ αριθ.5631/26.7.2000 απόφασης 
του Γενικού Γραμματέα Περιφέρειας Κεντρικής Μακεδο¬ 
νίας και ειδικότερα της παρ. 3.Β. 1. του άρθρου 1. 

5) Την υπ’ αριθμ. 1111/29.8.1986 (ΦΕΚ 783Δ/1986) από¬ 
φαση Νομάρχη Θεσσαλονίκης με την οποία έγινε η έντα¬ 
ξη σε κατηγορία και ο καθορισμός ορίων του οικισμού Με- 
λισσοχωρίου Νομού Θεσσαλονίκης με καθορισμό όρων 
και περιορισμών δόμησης, όπως τροποποιήθηκε με την 
υπ’ αριθμ. 3910/25.9.1987(ΦΕΚ 1007Δ/13.10.1987) από¬ 
φαση Νομάρχη Θεσσαλονίκης. 

6) Το υπ’ αριθμ. 7339/18.6.1977 συμβόλαιο της συμβο¬ 
λαιογράφου Θεσσαλονίκης Ιωάννας Ζώτα. 

7) Το υπ’ αριθμ. 4840/24.8.2005 έγγραφο του Δήμου 
Μυγδονίας. 


8) Την υπ’ αριθμ. 143η πράξη/ΙΟη συνεδρία/6.9.2005 
θετική γνωμοδότηση του Περιφερειακού Σ.Χ.Ο.Π. Κε¬ 
ντρικής Μακεδονίας. 

9) Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα κυβερνητικά όργανα», που 
κυρώθηκε με το άρθρο 1 του π.δ./τος 63/2005 (ΦΕΚ98Α"). 

10) Το γεγονός ότι από τις κανονιστικές διατάξεις της α¬ 
πόφασης αυτής δεν προκαλείται δαπάνη σε βάρος του 
κρατικού προϋπολογισμού ή του οικείου Ο.Τ.Α., αποφα¬ 
σίζουμε: 

Εγκρίνεται η παραχώρηση σε κοινή χρήση δύο συνεχό¬ 
μενων λωρίδων με στοιχεία Ζ-Γ-Δ-Ε-Α-Ι-Θ-Η-Ζ πλάτους 
8,00μ., από το γήπεδο ιδιοκτησίας των Δημητρίου και Νι¬ 
κολάου Χατζησακούλα, που βρίσκεται εντός ορίων οικι¬ 
σμού Μελισσοχωρίου του Δήμου Μυγδονίας Ν, Θεσσα¬ 
λονίκης. 

Η παραπάνω ρύθμιση φαίνεται στο πρωτότυπο χρωμα¬ 
τισμένο διάγραμμα .κλίμακας 1:500, θεωρημένο από τη 
Διευθύντρια της ΔΙΠΕΧΩ Κ.Μ., που συνοδεύει την από¬ 
φαση αυτή. 

Η ισχύς της απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή και το διάγραμμα που τη συνοδεύει να 
δημοσιευθούν στην Εφημερίδα της Κυβερνήσεως. 

Θεσσαλονίκη, 14 Σεπτεμβρίου 2005 

Με εντολή Γ ενικού Γ ραμματέα Περιφέρειας 
Ο Διευθυντής 
ΣΤΑΜΑΤΗΣ ΤΣΑΚΙΡΗΣ 

ΔΗΜΟΣ ΜΥΓΔΟΝΙΑΣ Δ,Δ, Γ 

ΚΛΙΜΑΚΑ 1:500 

\Σ Δ,Δ, ΜΕΛΙΣΣΟΧΩΡΙΟΥ 

ΚΛΙΜΑΚΑ 1.500 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









